इसी प्रकार पुलिस विभाग में भी भ्रष्टाचार का बोलबाला है। पुलिस में भर्ती के समय एक जवान को काफी कीमत चुकानी पड़ती है। थानों के रेट बने हुए हैं। यदि पुलिस के जवानों को उपर के खर्च ना देने पड़ें और उनको दिया जाने वाला प्रशिक्षण मात्र शारीरिक ही ना होकर, नैतिकता का पाठ और जनता की सेवा करने वाला हो तो कोई कारण नहीं कि पुलिस जनता का दिल जीत ले। पुलिस वालों को अन्य सरकारी कर्मचारियों जितनी सुविधाएँ और वेतन मिलें तो उन्हें रिश्वत आदि के चक्कर में पड़ने की आवश्यकता ही ना रहे। व्यवस्था में सुधार से पुलिस और आम जनता का हित होगा।